אינדיגירקה

אינדיגירקה (ברוסית: Индиги́рка, בסאחה (יקוטית): Индигиир - אינדיגיר) הוא נהר בסיביר אשר במזרח רוסיה. הנהר שוכן ברפובליקת סאחה-יקוטיה, בין נהר היאנה ממערב לבין נהר הקולימה ממזרח, באזור דליל באוכלוסייה. אורכו של האינדיגירקה 1,726 קילומטרים.Russian State Water Register - Индигирка שטח אגן הניקוז שלו הוא 360,000 קילומטרים רבועים.

 היסטוריה 
הכפר המבודד רוסקויה אוסטיה (Ру́сское У́стье, ), הממוקם בדלתה של האינדיגירקה, ידוע בתרבות המסורתית הייחודית של המתיישבים הרוסים אשר אבותיהם הגיעו אליו לפני כמה מאות שנים. מספר היסטוריונים שיערו שרוסקויה אוסטיה יושב לראשונה על ידי פומורים בראשית המאה ה-17.

בשנת 1638 הגיע מגלה הארצות איוון איוונוביץ' רברוב (Ива́н Ива́нович Ребро́в, ) לאינדיגירקה. בשנים 1636–1642 אליסיי יוריאביץ' בוזה (Елисе́й Ю́рьевич Буза́, ) היה מהחלוצים האירופיים לחקור את הדרך היבשתית אל אזור נהר האינדיגירקה. לערך באותו הזמן פוזניק איבנוב (Позник Иванов) שייט על יובל של הלנה, חצה את רכס ורחויאנסק (Верхоянский хребет, ) עד לנהר היאנה ולאחר מכן חצה את רכס צ'רסקי (Хребет Черского, ) אל נהר האינדיגירקה. בשנת 1642 הגיע מיכאיל וסילייביץ' סטאדוחין (Михаил Васильевич Стадухин, ) לאינדיגירקה בדרך היבשה מן הלנה.

העיירה זשיברסק (Зашиверск, ) אשר על האינדיגירקה הייתה נקודת יישוב חשובה בראשית ימי ההתפשטות הרוסית מזרחה. נקודה זו ננטשה במהלך המאה ה-19.

בשנים 1892–1894 ביצע הברון אדוארד פון טול סקרים גאולוגיים באגן הניקוז של האינדיגירקה (כמו גם בנהרות אחרים בסיביר) מטעם האקדמיה הרוסית למדעים. במהלך שנה ויומיים גמעה המשלחת מרחק של 25,000 קילומטרים, מתוכם 4,200 קילומטרים במעלה נהרות, במהלכן ביצעו סקרים גיאודזיים.

נהר האינדיגירקה קופא בדרך כלל מדי שנה באוקטובר ונשאר מתחת לקרח עד חודשי מאי-יוני.

 גאוגרפיה 
 יובלים 
היובלים העיקריים של האינדיגירקה הם, מן המקור לשפך (בסוגריים - השם ברוסית):
 חסטך (Хастах)  - משמאל
 טארין-יוריאך (Тарын-Юрях) - מימין
 קוידוסון (Куйдусун)  - משמאל
 קיוינטה (Кюентя) - משמאל
 אלגי (Эльги)  - משמאל
 נרה (Нера)  - מימין
 צ'יבאגאלאך (Чибагалах)  - משמאל
 מומה (Мома)  - מימין
 סלניאך (Селеннях)  - משמאל
 דרוז'ינה (Дружи́на)  - משמאל
 באדיאריחה (Бадяриха)  - מימין
 אויאנדינה (Уяндина)  - משמאל
 שאנגינה (Шангина)  - מימין
 בולשאיה ארחה (Большая Эрча)  - מימין
 אלאיחה (Алла́иха)  - משמאל
 ביוריוליוך (Бёрёлёх)  - משמאל (אל זרוע רוסקו-אוסטינסקאייה, ראו בהמשך)
 שאנדרין (Шандрин)  - משמאל (אל זרוע קולימסקאייה, ראו בהמשך)

 תיאור המסלול 
ממוזער|550x550 פיקסלים|מפה המתארת את מסלולו של הנהר. הנהר זורם מדרום לצפון. 
הנהר מתחיל במפגש הנהרות של נהר החסטך (Хастах, ידוע גם בשמות טיורה יוריך - Туора-Юрях, טורו יוריך - Торо-Юрях וקלקן - Калкан),Russian State Water Register - Река Хастах (Торо-Юрях, Туора-Юрях, Калкан) עם נהר הטארין-יוריאך (Тарын-Юрях). אורכו של החסטך הוא 251 קילומטרים בעוד אורכו של הטארין-יוריאך הוא 63 קילומטרים.Russian State Water Register - Река Тарын-Юрях מקור שני הנהרות הללו במורדותיו של רכס חאלקן (Халканский хребет).

בראשיתו הנהר זורם אל כיוון צפון-מערב לאורך רמות יאנה-אוימיאקון (Яно-Оймяконское нагорье, ידוע גם בקצרה בתוך רמות אוימאקון - Оймяконское нагорье, ), דרך החלק הנמוך ביותר - מישור אוימאקון (Оймяконское плоскогорье, ). משם הוא פונה צפונה ובמהלך מסלולו חוצה דרך כמה שלוחות של רכס צ'רסקי (Хребет Черского, ). בנקודה בה הוא חוצה את רכס צ'מאלגין (Чемалгинского хребта) רוחב הנהר מצטמצם והוא נשפך אל תוך נקיק עמוק, כך שמימיו שוצפים. כאשר מתחבר אליו נהר המומה (Мома) מדרום-מזרח, מגיע האינדיגירקה לשקע מומו-סלניאק (Момо-Селенняхскую впадину) - אגן ניקוז רחב בין ההרים. בשלב זה מתרחב העמק דרכו הוא זורם. מכאן הנהר פונה צפונה - האינדיגירקה חותך את רכס המומה (Момский хребет, ), זורם לכיוון צפון-מזרח, מתפתל על פני שפלת אבי (Абыйская низменность, ) ומתרחב עד לכדי רוחב של 500 מטרים. לאחר שהוא זורם באזור הנמוך שבין הקצה המזרחי של רכס פולויסני (Полоусный кряж, ) לבין הקצה המערבי של רכס אולאחאן-צ'יסטיי (Улахан-Чистай, ), הוא זורם צפונה כאשר רמת קונדקוב (Кондаковское плоскогорье, ) ממזרח, לאורך שפלת יאנה-אינדיגירקה (Яно-Индигирская низменность, ), חלק משפלת מזרח סיביר הגדולה (Восточно-Сибирская низменность, קרויה לעיתים שפלת יאנה-קולימה, Яно-Колымская низменность, ). הנהר ממשיך צפונה, שם תוואי הקרקע הופך למישורי עד מאוד ואזי האינדיגירקה מתחיל להתחלק למספר ענפים. הפיצול מתחיל כ-130 קילומטרים משפך הנהר, מה שגורם להיווצרותו של דלתת נהר בשטח נרחב של 5,500 קילומטרים רבועים. מימיו מגיעים לבסוף למפרץ קולימה (Колымская Губа, ), כחלק מן ים הסיבירי המזרחי. מפרץ גוסינאיה (Гусиная губа, ) נמצא מצפון-מערב לשפך האינדיגירקה.

 שפך הנהר 
כאמור, נהר האינדיגירקה יוצר דלתה גדולה, המורכבת ממספר ערוצים עיקריים (את כל אחד מהערוצים נהוג לסמן על מפות רוסיות כ"זרוע נהר"). הדלתה יוצרת גם מספר איים משמעותיים. לערך 100 קילומטרים לפני שהוא נשפך אל ים סיביר המזרחי, הנהר מתפצל לשני ערוצים הזורמים לכיוון צפון-מזרח (הפיצול בקואורדינטות - ). הזרוע השמאלית (המערבית יותר) ידועה בשם "זרוע רוסקו-אוסטינסקאייה", בעוד הימנית (המזרחית יותר) בשם "זרוע סרדניאייה". בהמשך הערוץ, הזרוע השלישית, "זרוע קולימסקאייה", מתפצלת מימין מ"זרוע סרדניאייה", מה שהופך אותה לזרוע המזרחית ביותר.

להלן אטימולוגיה של שמות הזרועות, מסודרות מן המזרח אל המערב:
 זרוע קולימסקאייה (Русско-Устьинская протока) - משום שהיא ממוקמת בצד המזרחי, הצד הקרוב ביותר לנהר הקולימה, השכן ממזרח של נהר האינדיגירקה.
 זרוע סרדניאייה (протока Средняя) - משמעות השם ברוסיה "הזרוע התיכונה", אל שום מיקומה הגאוגרפי האמצעי בין שלוש הזרועות.
 זרוע רוסקו-אוסטינסקאייה (протока Средняя) - משום שהיא ממקומת בצד המערבי, כלומר "הצד הרוסי" של הדלתא - הצד הקרוב ביותר לרוסיה האירופית.

הערה: זרוע רוסקו-אוסטינסקאייה לא קרויה ככל הנראה על שמו של הכפר הרוסי הוותיק רוסקויה אוסטיה השוכן על הגדה שלה, אך סביר להניח כי ההפך הוא הנכון והכפר קרוי על שם זרוע הנהר.

כמה איים קטנים בעלי טופוגרפיה שטוחה נוצרים על ידי ערוצי הדלתה. להלן כמה מהם, מסודרים מן המזרח אל המערב:
 אוסון-ארי () - נמצא מבחינת קו אורך מעט מזרחית לשפך הסרדניאייה, לאורך החוף. אורכו כ-12 קילומטרים ורוחבו כ-2.7 קילומטרים.
 אופרובסקי () - נמצא במרחק כ-11 קילומטרים מהחוף באזור שפך הסרדניאייה. אורכו כ-2 קילומטרים ורוחבו כקילומטר בודד.
 פלוסקי () - נמצא בין צביר איים בשפך הסרדניאייה, הרחוק ביותר מביניהם. צורתו כצורת האות הלטינית C ואורכו כ-3 קילומטרים.
 בולשוי פדורובסקי () - נמצא בין שני השפכים המערביים של האינדיגירקה. אורכו כ-6 קילומטרים ורוחבו המקסימלי כ-4 קילומטרים.
 וקודנוי ואולני () - צמד איים הנמצאים בצמוד לשפך הרוסקו-אוסטינסקאייה. שניהם בגודל דומה, לערך כ-4 קילומטרים מידת אורכם.
 כלכלה 
ניתן לשייט בספינה על הנהר החל מהאזור בו נשפך אליו נהר המומה (Мома) .

מזחים עיקריים על הנהר הם:
 חונו (Хонуу) - 
 דרוז'ינה (Дружи́на) - 
 אולנגורסק (Оленегорск)
 צ'וקורדאך (Чокурда́х) - 
 תאבור (Табор)
 רוסקויה אוסטיה (Русское Устье)

באגן אינדיגירקה ישנה תעשייה של כריית זהב - אוסט-נרה (Усть-Нера) , מרכז של כריית זהב, הוא היישוב הגדול ביותר על הנהר.

האינדיגירקה שופעת בדגה.
 ראו גם 
 לנה
 קולימה (נהר)

 קישורים חיצוניים 

 Индигирка 
 Russian State Water Register - Индигирка 
 הערות שוליים 

קטגוריה:סאחה: גאוגרפיה
קטגוריה:סיביר: נהרות